**OBRAZLOŽENJE**

1. **USTAVNI OSNOV ZA DONOŠENJE ZAKONA**

Ustavni osnov za donošenje ovog zakona sadržan je u odredbi č1ana 16 Ustava Crne Gore kojim je, izmedu ostalog, propisano da se zakonom ureduju određena pitanja od interesa za Crnu Goru

**II. RAZLOZI ZA DONOŠENJE ZAKONA**

Ovim zakonom izvršiće se izmjene i dopune važećeg zakona radi stvaranja uslova za pristup administrativnim izvorima podataka, što je osnov za proizvodnju rezultata zvanične statistike, kao i usaglašavanje istog za materijalnim propisima Crne Gore.

Zakonom će se stvoriti pravni osnov za pristup Centralnom registru stanovništva od strane organa nadležnog za statistiku, kako bi se mogao sprovesti Registarski Popis stanovništva, jer prednosti korišćenja registara kao administrativnih izvora i njihovo međusobno povezivanje dovodi do proizvodnje kvalitetne statistike.

**III. USAGLAŠENOST SA PRAVNOM TEKOVINOM EVROPSKE UNIJE I POTVRĐENIM MEĐUNARODNIM KONVENCIJAMA**

Ne postoje odredbe primarnih izvora prava Evropske unije, niti odredbe sekundarnih izvora prava EU sa kojom se ovaj propis može uporediti radi utvrdivanja stepena njegove uskladenosti.

Što se tiče ostalih izvora međunarodnog prava, ovaj je zakon uskladen sa Konvencijom o zaštiti lica u pogledu automatske obrade ličnih podataka Savjeta evrope (ETS NO 108).

**IV. OBJAŠNJENJE OSNOVNIH PRAVNIH INSTITUTA**

Koncepcijski i sadržajno, Nacrt zakona o izmjenama i dopunama Zakona o centralnom registru stanovništva sastoji se iz članova kojima su članovi Zakona o centralnom registru stanovništva ("Sl. list RCG", br. 49/2007 i "Sl. list CG", br. 41/2010, 40/2011 i 55/2016) izmijenjeni i dopunjeni.

Članom 1 Nacrta zakona vrši se jezičko usklađivanje sa odredbama Zakona o strancima i dodaje nova kategorija lica bliže određena Zakonom o međunarodnoj i privremenoj zaštiti stranaca.

Članom 2 propisana je obaveza korišćenja ličnog imena stranca u pravnom saobraćaju u Crnoj Gori.

Članom 3 vrši se usklađivanje sa važećim pozitivno propisima Crne Gore.

Članom 4 dodaje nova kategorija lica bliže određena Zakonom o međunarodnoj i privremenoj zaštiti stranaca.

Članom 5 vrši se terminološko usklađivanje sa Uredbom o organizaciji i načinu rada državne uprave.

Članom 6 vrši se terminološko usklađivanje sa članom 2 važećeg zakona.

Članom 7 vrši se terminološko usklađivanje sa Zakonom o matičnim registrima, Zakonom o registrima prebivališta i boravišta, Zakonom o strancima i dodaje nova kategorija lica bliže određena Zakonom o međunarodnoj i privremenoj zaštiti stranaca.

Članom 8 i 9 vrši se terminološko usklađivanje sa članom 2 važećeg zakona.

Članom 10 vrši se usklađivanje rokova čuvanja podataka u Centralnom registru, u skladu sa Zakonom o matičnim registrima.

Članom 11 vrši se usklađivanje sa propisima koji regulišu oblast elektronske uprave.

Članom 12 preciznije se definiše način koriščenja podataka iz Centralnog registra stanovništava i stvaraju se uslovi za upotrebu istih u statističke svrhe.

Članom 13 vrši se usklađivanje sa propisima koji regulišu oblast stranaca u Crnoj Gori.

Članom 14 i 15 vrši se usklađivanje sa Zakonom o matičnim registrima.

Članom 16 propisano je stupanje na snagu zakona, osmog dana od dana objavljivanja u "Službenom listu Crne Gore".

**V. STUPANJE ZAKONA NA SNAGU**

Predloženo je da ovaj zakon stupi na snagu osmog dana od dana objavljivanja u “Službenom listu Crne Gore”.

**VI.**  **PROCJENA FINANSIJSKIH SREDSTAVA ZA SPROVOĐENJE ZAKONA**

Za sprovođenje ovog zakona nijesu potrebna dodatna finansijska sredstva, jer su za sprovođenje i implementaciju zakona već planirana sredstva.